Közlekedési balesetért fizetett kártérítés 3. :: Dr. Fülöp Botond ügyvéd, Rechtsanwalt
Ügyfeleim a tulajdonukat képező és egyikük által vezetett, 2008 májusában vásárolt és tökéletes műszaki állapotban lévő személygépkocsival, jó látási viszonyok mellett, bekapcsolt biztonsági övvel közlekedtek, amikor egy elágazásnál egy másik gépjármű – az „Elsőbbségadás kötelező” jelzőtábla ellenére elsőbbséget nem biztosítva – gépjárművük elé kanyarodott és azzal frontálisan összeütközött. A baleset helyszínén sor került rendőri intézkedésre, melynek során a vétkes gépjárművezető felelősségét a balesetért elismerte.
A baleset során az egyik ügyfélnek a mellkasa sérült, ezen túl jobb csuklója, szegycsontja és három bordája eltört és nyelvéből egy darabot leharapott.A másik ügyfélnek két bordája tört el, valamint a mellkas és a hasfelület zúzódását szenvedte el és a mellüregében folyadékgyülem keletkezett.
A balesetet követően ügyfeleimet a baleset helyszínéről mentőautó szállította kórházba, ahol egy hétig tartott a kezelésük. A gyógykezelést követően végül maradandó egészségkárosodás és fogyatékosság nélkül gyógyultak.
A balesetért felelős gépjárművezető ellen büntetőeljárás indult, melynek eredményeképpen a bíróság a büntetőjogi felelősségét megállapította és jogerősen próbára bocsátotta.
A baleset során ügyfeleimnek - a totálkárossá vált gépkocsijukon túl - más egyéb vagyoni káruk nem keletkezett.
A vétkes gépjárművezető felelősségbiztosítójához részletesen kidolgozott kárigényt nyújtottunk be, melyhez csatoltuk az egészségügyi állapottal, a végrehajtott orvosi kezelésekkel, illetve a lefolytatott büntetőeljárással kapcsolatos iratokat.
A biztosítóval végül - a gépjármű értékének megtérítésén túl - a baleset során elszenvedett testi sérülések ellentételezéseként összesen 2,5 millió Ft mértékű, egyösszegű sérelemdíjban sikerült peren kívül megállapodni.
Kérjük, ezt másold le 382077eb1175